**“Нэмэгдлийн хэмжээг шинэчлэн тогтоох тухай”**

**Улсын Их Хурлын тогтоолын төслийн үр нөлөөг тооцох**

**судалгааны тайлан**

**2024 он**

**Товьёг**

[НЭГ. ШАЛГУУР ҮЗҮҮЛЭЛТИЙГ СОНГОХ 3](#_Toc35250768)

[ХОЁР. ХУУЛИЙН ТӨСЛӨӨС ҮР НӨЛӨӨГ ТООЦОХ ХЭСГЭЭ ТОГТООХ 4](#_Toc35250769)

[ГУРАВ. ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ҮР НӨЛӨӨГ ТООЦОХ 5](#_Toc35250770)

[3.1. “Зорилгод хүрэх байдал” шалгуур үзүүлэлтээр үнэлсэн байдал: 5](#_Toc35250771)

[3.2. Практикт хэрэгжих боломжтой байдал шалгуур үзүүлэлтээр үнэлсэн байдал: **Error! Bookmark not defined.**](#_Toc35250772)

[3.3. Ойлгомжтой байдал шалгуур үзүүлэлтээр үнэлсэн байдал: **Error! Bookmark not defined.**](#_Toc35250773)

[3.4. Харилцан уялдаа шалгуур үзүүлэлтээр үнэлсэн байдал: 8](#_Toc35250774)

[ДӨРӨВ. ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ 12](#_Toc35250775)

[4.1. Дүгнэлт 12](#_Toc35250776)

[4.2. Зөвлөмж **Error! Bookmark not defined.**](#_Toc35250777)

# НЭГ. ШАЛГУУР ҮЗҮҮЛЭЛТИЙГ СОНГОХ

“Нэмэгдлийн хэмжээг шинэчлэн тогтоох тухай” Улсын Их Хурлын тогтоолын төслийн үр нөлөөний судалгааг Хууль тогтоомжийн тухай хуулийн 12 дугаар зүйлийн 12.3.1, 17 дугаар зүйлийн 17.1-17.3 дахь хэсэг, Монгол Улсын Засгийн газрын 2016 оны 59 дүгээр тогтоолын 3 дугаар хавсралтаар батлагдсан “Хууль тогтоомжийн төслийн үр нөлөөг үнэлэх аргачлал”-ын дагуу хийв.

Тогтоолын төслийн үр нөлөөг тооцохдоо тухайн боловсруулж буй хуулийн төслийн зорилго, хамрах хүрээ, зохицуулах асуудалтай уялдуулан нэг, эсхүл хэд хэдэн шалгуур үзүүлэлтийг сонгож болно. Ийнхүү үнэлгээ хийхдээ “зорилгод хүрэх байдал” гэсэн шалгуур үзүүлэлтийг сонгон авч хийв.

# ХОЁР. ТОГТООЛЫН ТӨСЛӨӨС ҮР НӨЛӨӨГ ТООЦОХ ХЭСГЭЭ ТОГТООХ

|  |  |
| --- | --- |
| **Шалгуур үзүүлэлт** | **Тогтоолын төслийн зүйл, заалт** |
| Зорилгод хүрэх байдал |  ТөсөлМОНГОЛ УЛСЫН ИХ ХУРЛЫН ТОГТООЛНЭМЭГДЛИЙН ХЭМЖЭЭГ ШИНЭЧЛЭН ТОГТООХ ТУХАЙ  Алдар цолтон ахмад настанд төрөөс нэмэгдэл, хөнгөлөлт олгох тухай хуулийн 6 дугаар зүйлийн 6.1-д заасныг үндэслэн Монгол Улсын Их Хурлаас ТОГТООХ нь: 1.Монгол Улсын баатар, хөдөлмөрийн баатар, ахмад дайчин, ардын цолтон ахмад настанд төрөөс олгох нэмэгдлийн хэмжээг 400,000 (дөрвөн зуун мянган) төгрөгөөр, Монгол Улсын төрийн шагналт, төрийн соёрхолт, гавьяат цолтон, Улсын ударник, хувьсгалт тэмцлийн ахмад зүтгэлтэн, Монгол Улсын Үндсэн хуулийг хэлэлцэж, баталсан /1990-1992 он/ Ардын Их Хурлын депутат, Улсын Бага Хурлын гишүүн ахмад настанд олгох нэмэгдлийн хэмжээг 300,000 (гурван зуун мянган) төгрөгөөр тус тус тогтоосугай.2.Энэ тогтоолыг хэрэгжүүлэхэд шаардагдах хөрөнгийг жил бүрийн улсын төсөвт тусгаж байхыг Монгол Улсын Засгийн газар (Л.Оюун-Эрдэнэ)-д даалгасугай. 3.Энэ тогтоолыг баталсантай холбогдуулан “Нэмэгдлийн хэмжээ тогтоох тухай Улсын Их Хурлын 2018 оны 1 дүгээр сарын 12-ны өдрийн 03 дугаар тогтоолыг хүчингүй болсонд тооцсугай. ГАРЫН ҮСЭГ |

# ГУРАВ. ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ҮР НӨЛӨӨГ ТООЦОХ

Өмнөх үе шатуудад хуулийн төслийн үр нөлөөг үнэлэх шалгуур үзүүлэлтийг сонгож, үр нөлөөг үнэлэх хэсгээ тогтоосон тул тэдгээрт тохирох шалгах хэрэгслийг дараах байдлаар харуулъя.

|  |  |  |  |
| --- | --- | --- | --- |
| **№** | **Шалгуур үзүүлэлт** | **Үр нөлөөг үнэлэх хэсэг** | **Тохирох шалгах хэрэгсэл** |
| 1 | Зорилгод хүрэх байдал | Тогтоолын төсөл бүхэлдээ  | Зорилгод дүн шинжилгээ хийх |

Дээрх урьдчилан сонгосон шалгуур үзүүлэлтэд тохирсон шалгах хэрэгслийн дагуу хуулийн төслийн үр нөлөөг дараах байдлаар үнэллээ.

## 3.1. “Зорилгод хүрэх байдал” шалгуур үзүүлэлтээр үнэлсэн байдал:

|  |  |
| --- | --- |
| **Шалгуур үзүүлэлт** | **Тогтоолын төслийн зүйл, заалт** |
| Зорилгод хүрэх байдал |  ТөсөлМОНГОЛ УЛСЫН ИХ ХУРЛЫН ТОГТООЛНЭМЭГДЛИЙН ХЭМЖЭЭГ ШИНЭЧЛЭН ТОГТООХ ТУХАЙ Алдар цолтон ахмад настанд төрөөс нэмэгдэл, хөнгөлөлт олгох тухай хуулийн 6 дугаар зүйлийн 6.1-д заасныг үндэслэн Монгол Улсын Их Хурлаас ТОГТООХ нь: 1.Монгол Улсын баатар, хөдөлмөрийн баатар, ахмад дайчин, ардын цолтон ахмад настанд төрөөс олгох нэмэгдлийн хэмжээг 400,000 (дөрвөн зуун мянган) төгрөгөөр, Монгол Улсын төрийн шагналт, төрийн соёрхолт, гавьяат цолтон, Улсын ударник, хувьсгалт тэмцлийн ахмад зүтгэлтэн, Монгол Улсын Үндсэн хуулийг хэлэлцэж, баталсан /1990-1992 он/ Ардын Их Хурлын депутат, Улсын Бага Хурлын гишүүн ахмад настанд олгох нэмэгдлийн хэмжээг 300,000 (гурван зуун мянган) төгрөгөөр тус тус тогтоосугай.2.Энэ тогтоолыг хэрэгжүүлэхэд шаардагдах хөрөнгийг жил бүрийн улсын төсөвт тусгаж байхыг Монгол Улсын Засгийн газар (Л.Оюун-Эрдэнэ)-д даалгасугай. 3.Энэ тогтоолыг баталсантай холбогдуулан “Нэмэгдлийн хэмжээ тогтоох тухай Улсын Их Хурлын 2018 оны 1 дүгээр сарын 12-ны өдрийн 03 дугаар тогтоолыг хүчингүй болсонд тооцсугай. ГАРЫН ҮСЭГ |

Монгол Улсын баатар, хөдөлмөрийн баатар, ардын болон гавьяат цолтон ахмад настанд төрөөс олгох нэмэгдлийн тухай хуулийг Улсын Их Хурал 2008 онд баталж, уг хуулийн дагуу улс эх орноо хөгжүүлэх, бүтээн байгуулах үйлсэд гарамгай хувь нэмэр оруулсан ахмадуудын алдар гавьяаг төрөөс үнэлж сар бүр 150-200 мянган төгрөгийн нэмэгдэл олгох болсон бөгөөд 2017 онд Улсын Их Хурал уг хуулийг шинэчлэн найруулж Алдар цолтон ахмад настанд төрөөс нэмэгдэл, хөнгөлөлт олгох тухай хуулийг баталсан.

Алдар цолтон ахмад настанд төрөөс нэмэгдэл, хөнгөлөлт олгох тухай хуулийн 4 дүгээр зүйлийн 4.1-д “Энэ хууль нь Ахмад настны тухай хуулийн 3.1-д заасан насанд хүрсэн Монгол Улсын баатар, хөдөлмөрийн баатар, ардын болон гавьяат цолтон, төрийн шагналт, төрийн соёрхолт, ахмад дайчин, Улсын ударник, хувьсгалт тэмцлийн ахмад зүтгэлтэн, Монгол Улсын Үндсэн хуулийг хэлэлцэж, баталсан /1990-1992 он/ Ардын Их Хурлын депутат, Улсын Бага Хурлын гишүүн Монгол Улсын иргэнд үйлчилнэ.” гэж заасан.

Мөн хуулийн 5 дугаар зүйлийн 5.3-д “Энэ хуулийн 4.1-д заасан ахмад настанд доор дурдсан нэмэгдлийг олгоно:” гэж, 5.3.1-5.3.3-т Монгол Улсын баатар, хөдөлмөрийн баатар, ардын болон гавьяат цолтон ахмад настан, ахмад дайчин, дайнд оролцож яваад амь үрэгдсэн иргэний эхнэр /нөхөр/-т, Монгол Улсын төрийн шагналт, төрийн соёрхолт, түүнчлэн Улсын ударник, хувьсгалт тэмцлийн ахмад зүтгэлтэн, Монгол Улсын Үндсэн хуулийг хэлэлцэж, баталсан /1990-1992 он/ Ардын Их Хурлын депутат, Улсын Бага Хурлын гишүүнд сар бүр мөнгөн тусламж олгохоор заасан болно.

Түүнчлэн хуулийн 6 дугаар зүйлийн 6.1-т “Энэ хуулийн 5.3-т заасан нэмэгдлийн хэмжээг Засгийн газрын өргөн мэдүүлснээр Улсын Их Хурал тогтооно.”, мөн зүйлийн 6.2-т “Улсын Их Хурал нэмэгдлийн хэмжээг хөдөлмөрийн хөлсний доод хэмжээтэй уялдуулан шинэчлэн тогтоож болно.” гэж хуульчилсан.

Улсын Их Хурлын 2008 оны “Төрөөс олгох нэмэгдлийн хэмжээ тогтоох тухай” 33 дугаар тогтоолоор Монгол Улсын баатар, хөдөлмөрийн баатар, ардын цолтон ахмад настанд төрөөс олгох нэмэгдлийн хэмжээг 200,000 /хоёр зуун мянга/, гавьяат цолтон ахмад настанд олгох нэмэгдлийн хэмжээг 150,000 /нэг зуун тавин мянга/ төгрөгөөр тогтоосон бөгөөд 2018 онд “Нэмэгдлийн хэмжээ тогтоох тухай” 03 дугаар тогтоолоор Монгол Улсын баатар, хөдөлмөрийн баатар, ахмад дайчин, ардын цолтон ахмад настанд төрөөс олгох нэмэгдлийг 200,000 төгрөгөөр, Монгол Улсын төрийн шагналт, төрийн соёрхолт, гавьяат цолтон, Улсын ударник, хувьсгалт тэмцлийн ахмад зүтгэлтэн, Монгол Улсын Үндсэн хуулийг хэлэлцэж, баталсан Ардын Их Хурлын депутат, Улсын Бага Хурлын гишүүн ахмад настанд олгох нэмэгдлийг 150,000 төгрөгөөр тус тус хэвээр тогтоож, нэмэгдлийн хэмжээнд өөрчлөлт ороогүй байна.

Ийнхүү нэмэгдлийн хэмжээг 2008 оноос хойш 16 жилийн хугацаанд нэмэгдүүлээгүй бөгөөд өнөөдрийн хүчин төгөлдөр мөрдөж буй хөдөлмөрийн хөлсний доод хэмжээ 2008 оны хөдөлмөрийн хөлсний доод хэмжээтэй харьцуулахад 5.1 дахин өссөн байна.

Иймд алдар цолтон ахмад настанд олгож буй нэмэгдлийн хэмжээг хөдөлмөрийн хөлсний доод хэмжээтэй уялдуулан нэмэгдүүлэх шаардлагатай байна.

|  |
| --- |
| **Хууль тогтоомжийн тухай хуулийн 29 дүгээр зүйлд заасан Хуулийн төслийн эх бичвэрийн агуулгад тавих нийтлэг шаардлага** |
| **Хууль тогтоомжийн тухай хуулийн зохицуулалт** | **Тогтоолын төслийн зохицуулалтад үнэлгээ хийсэн байдал** |
| 29.1.1. Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх; | Монгол Улсын Үндсэн хууль, олон улсын гэрээ, бусад хууль, үндэсний аюулгүй байдлын үзэл баримтлалтай уялдсан болно |
| 29.1.2. Тухайн хуулиар зохицуулах нийгмийн харилцаанд хамаарах асуудлыг бүрэн тусгасан байх; | Тогтоолын төсөл энэ шаардлагад нийцсэн байна. |
| 29.1.3. Тухайн хуулиар зохицуулах нийгмийн харилцааны хүрээнээс хальсан асуудлыг тусгахгүй байх; | Тогтоолын төсөл энэ шаардлагад нийцсэн байна. |
| 29.1.4. Тухайн хуулиар зохицуулах нийгмийн харилцаанд үл хамаарах хуульд нэмэлт, өөрчлөлт оруулах буюу хүчингүй болсонд тооцох тухай заалт тусгахгүй байх; | Тогтоолын төсөл энэ шаардлагад нийцсэн байна.  |
| 29.1.5. Зүйл, хэсэг, заалт нь хоорондоо зөрчилгүй байх; | Хоорондоо зөрчилдсөн хэсэг байхгүй байна.  |
| 29.1.6. Хэм хэмжээ тогтоогоогүй, тунхагласан шинжтэй буюу нэг удаа хэрэгжүүлэх заалт тусгахгүй байх; | Тогтоолын төсөл нь нэг удаагийн болон тунхаг шинжтэй зохицуулалтыг агуулаагүй байна.  |
| 29.1.7. Бусад хуулийн заалтыг давхардуулан заахгүйгээр шаардлагатай бол түүнийг эш татах, энэ тохиолдолд эшлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг бүрэн гүйцэд заасан байх; | Тогтоолын төсөл нь энэ шаардлагыг хангасан байна.  |
| 29.1.8. Тухайн хуулиар зохицуулах нийгмийн харилцаа, хуулийн үйлчлэх хүрээ, эрх зүйн харилцаанд оролцогч хүн, хуулийн этгээдийн эрх, үүрэг, зохицуулалтад удирдлага болгох, харгалзан үзэх нөхцөл байдал, нийтийн эрх зүйн этгээдийн чиг үүрэг, эрх хэмжээ, тэдгээрийг биелүүлэх журам; | Тогтоолын төсөл энэ шаардлагад нийцсэн байна. |
| 29.1.9. Шаардлагатай тохиолдолд эрх зүйн хэм хэмжээг зөрчсөн этгээдэд хүлээлгэх хариуцлагын төрөл, хэмжээ, хуулийн хүчин төгөлдөр болох хугацаа, хууль буцаан хэрэглэх тухай заалт, хуулийг дагаж мөрдөх журмын зохицуулалт, бусад хуулийн зүйл, заалтыг хүчингүй болсонд тооцох, хасах заалт; | Тогтоолын төсөл энэ шаардлагыг хангаж байна.  |
| 29.1.10. Шаардлагатай тохиолдолд бусад хуульд нэмэлт, өөрчлөлт оруулах болон хууль хүчингүй болсонд тооцох тухай дагалдах хуулийн төслийг боловсруулсан байх; | Тогтоолын төсөл энэ шаардлагад нийцсэн байна. |
| 29.1.11. Хуулийн төсөл нь хуулийн зорилго гэсэн зүйлтэй байж болох бөгөөд зорилгод тус хуулиар хангахаар зорьж байгаа иргэний үндсэн эрх, бэхжүүлэх үндсэн зарчим, хүрэх үр дүнг тусгана. | Энэ тогтоолын төсөл нь шаардлагыг хангасан. |
| **Хууль тогтоомжийн тухай хуулийн 30 дугаар зүйлд заасан Хуулийн төслийн хэл зүй, найруулгад тавих нийтлэг шаардлага** |
| 30.1.1. Монгол Улсын Үндсэн хууль, бусад хуульд хэрэглэсэн нэр томьёог хэрэглэх; | Шаардлагыг хангасан |
| 30.1.2. Нэг нэр томьёогоор өөр өөр ойлголтыг илэрхийлэхгүй байх; | Тогтоолын төсөл энэ шаардлагад нийцсэн байна. |
| 30.1.3. Үг хэллэгийг монгол хэл бичгийн дүрэмд нийцүүлэн хоёрдмол утгагүй товч, тодорхой, ойлгоход хялбараар бичих; | Тогтоолын төсөл шаардлага хангасан.  |
| 30.1.4. Хүч оруулсан нэр томьёо хэрэглэхгүй байх; | Шаардлага хангасан |
| 30.1.5. Жинхэнэ нэрийг ганц тоон дээр хэрэглэх. | Шаардлага хангасан |

## 3.4. Харилцан уялдаа шалгуур үзүүлэлтээр үнэлсэн байдал:

“Хуулийн төслийн уялдаа холбоог шалгах” гэсэн шалгах хэрэгслээр хуулийн давхардал, хийдэл, зөрчлийг судлан, хуулийн төслийн дотоод болон бусад хуультай уялдах уялдаа холбоог сайжруулах юм. Түүнчлэн хууль тогтоомжийн төслийн үр нөлөөг үнэлэх аргачлалд заасан дараах асуудлуудыг тодорхойлох байдлаар хуулийн төслийн харилцан уялдаатай байдлыг үнэллээ.

|  |  |  |
| --- | --- | --- |
| **№** | **Аргачлалд заасан асуулт** | **Тогтоолын төслийг үнэлсэн байдал** |
| 1 | Хуулийн төслийн зохицуулалт нь тухайн хуулийн зорилттой нийцэж байгаа эсэх | Тогтоолын төсөл энэ шаардлагад нийцсэн байна. |
| 2 | Хуулийн төслийн “хууль тогтоомж” гэсэн хэсэгт заасан хуулийн нэр тухайн харилцаанд хамаарах хууль мөн эсэх, | Тогтоолын төсөл энэ шаардлагад нийцсэн байна. |
| 3 | Хуулийн төсөлд тодорхойлсон нэр томьёо тухайн хуулийн төслийн болон бусад хуулийн нэр томьёотой нийцэж байгаа эсэх | Тогтоолын төсөл энэ шаардлагад нийцсэн байна. |
| 4 | Хуулийн төслийн зүйл, заалт нь тухайн хуулийн төсөл болон бусад хуулийн заалттай нийцэж байгаа эсэх | Тогтоолын төсөл энэ шаардлагад нийцсэн байна. |
| 5 | Хуулийн төслийн зүйл заалт нь тухайн хуулийн төслийн болон бусад хуулийн заалттай давхардсан эсэх | Тогтоолын төсөл энэ шаардлагад нийцсэн байна. |
| 6 | Хуулийн төслийг хэрэгжүүлэх этгээдийг тодорхой тусгасан эсэх | Тогтоолын төсөл энэ шаардлагад нийцсэн байна. |
| 7 | Хуулийн төсөлд байх шаардлагатай зохицуулалтыг орхигдуулсан эсэх | Тогтоолын төсөл энэ шаардлагад нийцсэн байна. |
| 8 | Хуулийн төсөлд төрийн байгууллагын гүйцэтгэх чиг үүргийг давхардуулан тусгасан эсэх | Шаардлагад нийцэж байна.  |
| 9 | Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх | Тогтоолын төсөл энэ шаардлагад нийцсэн байна. |
| 10 | Татварын хуулиас бусад хуулийн төсөлд албан татвар, төлбөр хураамж тогтоосон эсэх | Тогтоолын төсөл энэ шаардлагад нийцсэн байна. |
| 11 | Тухайн хуулийн төсөлд тусгасан тусгай зөвшөөрөлтэй холбоотой зохицуулалтыг Аж ахуйн үйл ажиллагааны тусгай зөвшөөрлийн тухай хуульд тусгаж байгаа эсэх | Тогтоолын төсөл нь тусгай зөвшөөрөл, аж ахуйн үйл ажиллагаатай холбоотой төсөл биш болно. Иймд шаардлага хангасан байна. |
| 12 | Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалтыг тусгасан эсэх | Тусгаагүй тул хамаарахгүй.  |
| 13 | Хуулийн төслийн зүйл, заалт нь жендерийн эрх тэгш байдлыг хангасан эсэх | Шаардлагыг хангасан. |
| 14 | Шударга бус өрсөлдөөнийг бий болгоход чиглэгдсэн заалт тусгагдсан эсэх | Шаардлагыг хангасан. Ийм төрлийн зохицуулалт агуулаагүй болно. |
| 15 | Авлига, хүнд суртлыг бий болгоход чиглэгдсэн заалт тусгагдсан эсэх | Шаардлагыг хангасан. |
| 16 | Хуулийн төсөлд тусгасан хориглосон зохицуулалтыг зөрчсөн этгээдэд хүлээлгэх хариуцлагын талаар тодорхой тусгасан эсэх | Шаардлагыг хангасан. |

# ДӨРӨВ. ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ

## 4.1. Дүгнэлт

“Нэмэгдлийн хэмжээг шинэчлэн тогтоох тухай” Улсын Их Хурлын тогтоолын төслийг судалж, Монгол Улсын Засгийн газрын 2016 оны 59 дүгээр тогтоолын хавсралтаар баталсан Хууль тогтоомжийн төслийн үр нөлөөг үнэлэх аргачлалын дагуу төслийн үр нөлөөний судалгааг хийж гүйцэтгэлээ.

 Тогтоолын төсөл нь алдар цолтон ахмад настанд олгож буй нэмэгдлийн хэмжээ хөдөлмөрийн хөлсний доод хэмжээтэй уялдуулан нэмэгдүүлэх зорилгод нийцсэн байна.